Tajna sklada

**Tajna sklada** je dvadeset druga epizoda osme sezone Winx Cluba.

## Sažetak

Riven napada Musu nakon što ga je Darcy začarala. Musa mora postići harmoniju s Rivenom kako bi dobila Primarnu zvijezdu.

## Radnja

Epizoda počinje nastavljanjem radnje prethodne epizode, gdje se na Melodyju Musa nalazi doma kod svojeg oca, Ho-Boea. Ona također otkriva da ju je Riven došao posjetiti, no ona ne zna da se mladić nalazi pod Darcynom hipnotičkom čarolijom. Ta vještica tjera Rivena da napadne Musu.

U međuvremenu, na plesnom podiju noćnog kluba, natjecanje se u plesu nastavlja i Bloom i Icy suočit će se kako bi osvojile veliku nagradu. Tko god će osvojiti nagradu, dobit će krunu i petu Primarnu zvijezdu, baš kao što je Galatea odlučila. No Tecna vjeruje da nešto nije u redu. Zvjezdana je škrinja rekla da trebaju sklad kako bi dobile zvijezdu, no taj koncept ne može postojati u sukobu.

Musu napada Riven. Samo što se Riven opire, jer ne želi napasti osobu koju voli. Musa shvaća da Riven biva kontroliran, i pomaže mu u borbi protiv čarolije. Riven razotkriva da ga Darcy kontrolira, a vještica odlučuje pokušati povećati kontrolu nad njim.

Riven uspijeva izbaciti Darcy, a Musa grli Rivena. Oboje se pomiruju, kad Musa shvaća da ju on istinski voli.

Ho-Boe dolazi vidjeti što se događa i pozdravlja Rivena. No Darcy je i dalje odlučna da ih napadne. Musa kaže svom ocu da uđe kući radi zaštite i ona i Riven pripremaju se za novi napad. Darcy zauzvrat priziva neka čudovišta iz tame kako bi joj pomogla. Doma kod Muse, cura se odlučuje transformirati. Vidjevši da su Musine moći i Rivenove sposobnosti moćnije od njezinih sila, Darcy se odlučuje povući.

Na plesnom podiju, Bloom i Icy sučeljavaju se i na kraju Bloom pobjeđuje. Bloom se zatim sučeljava sa Stormy, a nakon dvije jednake runde, Bloom gubi treću rundu. Doma kod Muse ona, njezin otac i Riven odmaraju se i razgovaraju. Onda Musa polazi u sobu s harfom sklada i počne svirati harfu. Riven joj se pridružuje, jer je potrebno najmanje dvoje ljudi da bi mogli svirati harfu sklada. U finalu natjecanja u plesu sučelit će se Layla i Stormy.

Počinje ples, a Layla jako dobro pleše. Stormy je pred gubitkom, kada odlučuje odvratiti pozornost Layli govoreći joj da Darcy nije s njima zato što napada Musu i njezina oca. Layla gubi fokus, i zbog toga gubi. Stormy osvaja nagradu, pa dobiva krunu i zvijezdu. No iznenada zvijezda nestaje iz krune, i teleportira se u Musinu kuću. Ona se pojavljuje lebdjeći iznad para i harfe.

Dok Musa i Riven uzimaju zvijezdu, Darcy susreće Stormy i Icy te im govori da se nije isplatilo napadati Musu. No tada jedno od Darcynih čudovišta dolazi reći svojoj šefici da Musa i Riven imaju zvijezdu (na jeziku koji samo Darcy razumije). Stormy baca krunu na tlo, a čudovište ju podiže i stavlja na glavu. Trixice dolaze uzeti zvijezdu od Muse. Zatim Icy smrzava Rivena.

Musa se ne može sama boriti protiv Trixica, ali joj ostale Winxice dolaze pomoći. Budući da su brojčano nadjačane i naoružane, Trixice odlaze. Bloom rabi Zmajev plamen kako bi odmrznula Rivena. Zatim cure odlučuju pobjedu proslaviti koncertom.

Na koncertu, Musa i Riven sviraju harfu sklada, dok Bloom pjeva, a ostale Winxice također sviraju svoja glazbala. Galatea, Ho-Boe i ostali stanovnici s Melodyja dolaze vidjeti koncert. Na kraju se epizode Musa i Riven pomiruju i ponovno zaručuju.

## Likovi

* Bloom
* Stella
* Flora
* Musa
* Layla
* Tecna
* Riven
* Icy
* Darcy
* Stormy
* Galatea
* Ho-Boe
* Stanovnici Melodyja

## Korištene čarolije

* Sonični potres — Musa ga je iskoristila protiv baukova sjene.
* Kiša latica — Flora ju je iskoristila protiv Darcy.
* Magija Cosmixa — Bloom ju je iskoristila protiv baukova sjene.
* Zmajev plamen — Bloom ga je iskoristila za zagrijavanje Rivena.

## Zanimljivosti

* Valtor se ne pojavljuje ni u ovoj ni u prethodnoj epizodi, koje čine istu priču koja traje dvije epizode.
* Problem s odnosom između Muse i Rivena rješava se u ovoj epizodi, u kojoj oboje ponovno počinju hodati.

## Pogreške

* Kad Winxice promatraju kako su Musa i Riven sami zajedno, Layline su oči krivo obojane poput Florinih umjesto poput njezinih.
* U nekoliko scena se ispod njezinih šiški vidi Musino čelo.